Suur sõdur on öelnud:  "Ei julge olla peremees - meelsamini tahaksin olla külaline."  "Ei tahaks anda võitluseks väljakutset - meelsamini vastaksin sellele."  "Ei tahaks astuda edasi tolligi - meelsamini taganeksin jalg maad."  Seda mina nimetan tingivaks pealetungiks, mitte avalikuks ründamiseks.  See on sedasama, kui kanda relvi lahingusse neid tarvitamata, kui käsitleda mõõka - seda paljastamata ja sammuda vastu vaenlasele - temale peale tungimata.  Ei ole midagi õnnetumat kui alustada sõda  kergemeelselt.  Sest nii talitades võime kaotada oma kõige kallima - nimelt oma tagasihoidlikkuse.  Siis juhtub, et kui vastuolus riigid kohtavad üksteist võitluses, jääb kindlasti võitjaks see, kes tunneb teisest kahju.